Uvis Jānis Balinskis

Uvis Jānis Balinskis (dzimis ) ir latviešu hokejists, aizsargs. Pašlaik (2023) Balinskis spēlē NHL vienībā Florida "Panthers".

Spēlētāja karjera 
No 2013. līdz 2015. gadam Balinskis spēlēja dažādās Vācijas junioru līgās, taču tad pievienojās MHL vienībai HK Rīga, sezonas gaitā aizvadot vienu spēli arī KHL kluba Rīgas "Dinamo" sastāvā. 2016.—17. gada sezonā "Dinamo" rindās aizvadīja jau 21 spēli. 2018.—19. gada sezonā Balinskis nostiprinājās komandas pamatsastāvā.

Vēlāk ilgstoši spēlēja Čehijā, Litvinovas un Liberecas klubos, bet 2023. gada 18. aprīlī parakstīja līgumu ar Nacionālās hokeja līgas komandu Floridas "Panthers".

Pēc sekmīgas pirmssezonas treniņnometnes Balinskis komandas pieteikumā tika iekļauts jau sezonas pirmajā spēlē, 27 gadu vecumā 13. oktobrī debitējot NHL.

Latvijas izlasē 
Latvijas hokeja izlases sastāvā spēlējis 2017., 2018., 2019., 2021. un 2023. gada Pasaules čempionātā. 2023. gada čempionātā kopā ar komandu izcīnījis bronzas medaļu.

Atsauces

Ārējās saites 

1996. gadā dzimušie
Latvijas hokejisti
Rīgas "Dinamo" spēlētāji
Floridas "Panthers" spēlētāji
Latvijas sportisti 2022. gada ziemas olimpiskajās spēlēs
Hokejisti 2022. gada ziemas olimpiskajās spēlēs